આખરે સંજુ ફિલ્મે બોક્સ ઓફિસ પર ધમાકેદાર દસ્તક આપી દીધી છે. આ ફિલ્મ વર્ષ 2018માં સૌથી મોટી ઓપનર બની ગઈ છે. આ ફિલ્મમાં સંજય દત્તની જિંદગીમાં અનેક મહત્ત્વના પડાવ બતાવવામાં આવ્યા છે, જેને વિશે તેના ફેન્સ બહુ જ ઓછું જાણતા હતા. આ ફિલ્મમાં સંજય દત્તના મિત્ર તરીકે કમલી નામના પાત્રનો ઉલ્લેખ કરાયો છે. ફિલ્મમાં બતાવવામાં આવેલ આ મિત્ર સંજય દત્તની રિયલ લાઈફ સાથે જોડાયેલ છે. તેમનું નામ પરેશ ઘેલાની છે. જે અમેરિકામાં સ્થાયી થયેલા ગુજરાતી બિઝનેસમેન છે.